﻿Munca în echipă prezintă numeroase avantaje: primele şi cele mai evidente sunt cele legate de climatul afectiv pozitiv care se presupune a se constitui în echipă Membrii unei echipe ajung să se cunoască foarte bine, conlucrând la depăşirea dificultăţilor curente În plus diversitatea şi varietatea soluţiilor oferite creşte cel puţin aritmetic cu fiecare membru Lucrul în echipă poate fi de aceea extrem de motivant, deoarece fiecare proiect aduce cu sine experienţa contactului cu ceilalţi şi bucuria de a beneficia de sprijinul acestora În felul acesta organizaţia îşi fidelizează odată în plus angajaţii, pentru că nimic nu regretă oamenii mai mult la schimbarea unui loc de munca decât lipsa unui fost coleg la noul loc de muncă Dacă aceste legaturi ajung sa fie puternice, confortul afectiv poate suplini şi compensa alte lipsuri inclusiv în salarizare Iată de ce, lucrul în echipa este adesea folosit ca mijloc de combatere şi diminuare a rutinei zilnice Nu salariul se constituie în cel mai important factor de motivare, ci conţinutul muncii, natura sarcinilor curente şi modul în care această activitate, prestată 8-10 ore pe zi în fiecare zi, corespunde cel mai bine necesităţilor interne de creştere şi dezvoltare Ce înseamna o muncă rutinată: este o munca care nu aduce nimic nou în planul solicitărilor cognitive Oamenii simt că se pot detaşa şi că pot aplica acelaşi tipar în fiecare zi La un moment dat chiar, anumite activităţi pot fi efectuate cu jumătate de atenţie, ceea ce lasă timp pentru meditaţie şi în paralel pentru întărirea convingerii că nu mai este nimic de învăţat şi deci că este timpul unei schimbări În acest moment oamenii încep să caute să compenseze, urmărind să identifice diverse mijloace prin care pot depăşi plictiseala şi plafonarea Astfel de debuşee pot fi discuţiile cu colegii sau microactivităţi (un joc pe PC, lectura unui ziar ) posibil de efectuat în momentele mai libere Dacă mijloacele de compensare nu sunt suficiente, treptat se acumulează tot mai mult stres şi frustraţie în legătură cu jobul curent, intrându-se într-un cerc vicios Discuţia cu un coleg, împărtăşirea problemelor pot însă diminua mult efectele negative ale rutinei Pe de altă parte munca în echipă îşi poate avea şi reversul său, în cazul în care echipa a fost prost construită ori există conflicte Faptul de a depinde de cineva poate fi destul de frustrant pentru unii, mai ales atunci cand partenerii nu îşi respectă angajamentele, şi termenele sunt depăşite în lanţ, întârzierea amplificându-se continuu Iată de ce se acordă atât de multă importanţă prezenţei unor calităţi absolut necesare acestui tip de organizare a muncii Comunicarea, dialogul şi capacitatea de a interacţiona eficient, de a răspunde operativ cerinţelor altora, de a putea prelua creativ ideile din grup şi de a oferi în acelaşi timp, fără egosim suport celorlalţi sunt principalele cerinţe, dar şi calităţi ale unui bun teamplayer Răbdarea şi toleranţa privind stilul ori neajunsurile celorlalţi desăvârşesc acest profil psihologic Echipa înseamnă comunicare directă şi faţişă, obligând la asumarea constantă a responsabilităţii propriilor sarcini deoarece neîndeplinirea acestora e imediat sancţionată de grup De obicei, de la început oamenii se declară ca fiind buni jucători de echipă, gata să facă faţă oricăror sarcini şi gata să dialogheze cu oricine, deschişi la ideile şi sugestiile altora Un simplu test psihologic de extraversie şi comunicare poate însă infirma aceste afirmaţii, profilând o persoană care lucrează mai bine individual şi care preferă solitudinea Iată de ce disponibilitatea exprimată trebuie să fie reală Foarte apreciate astăzi sunt evenimentele grupate generic sub denumirea de teambuilding (construirea echipei) deoarece dincolo de aparenţe pot exista nemulţumiri în colectiv În functie de disponibilităţile unei firme, se pot concepe programe complexe de aplanare a conflictelor şi de creştere a gradului de coeziune între oameni Pe cât de bine pot funcţiona unele echipe, pe atât de rău pot funcţiona altele în care obstrucţionarea reciprocă ori invidia sunt situaţii curente În concluzie, înţelegerea autentică a acestui concept şi aplicarea lui în practică, înseamnă beneficii reale de ambele părţi: organizaţie, respectiv angajat De ce în organizaţiile moderne oamenii lucrează în echipe şi cum anume putem dovedi eficienţa acestora? Formarea grupurilor de oameni care lucrează în moduri coordonate, în vederea realizării obiectivelor ce contribuie la ţelul principal al organizaţiilor, a devenit tot mai stringentă odată cu mărirea dimensiunilor şi a complexităţii acestora Încercarea de a coordona activităţi individuale în cadrul unor astfel de organizaţii este similară construirii unui castel din fire separate de nisip Motivele pentru introducerea lucrului bazat pe echipă în organizaţii sunt următoarele: * Echipele pun cel mai bine în aplicare strategiile organizaţionale datorită nevoii de concordanţă între variaţia mediului strategic şi structură Având structură plană, organizaţiile bazate pe echipe acţionează prompt şi eficient în condiţiile unui mediu schimbător, atât de des întâlnit în zilele noastre * Echipele facilitează organizaţiilor fabricarea şi livrarea produselor, precum şi acordarea serviciilor în mod rapid şi profitabil Ele pot lucra mai repede şi mai eficient atunci când membrii muncesc în paralel şi interdependent, spre deosebire de ritmul mai lent al indivizilor care lucrează în serie * Datorită echipelor, organizaţiile învaţă (şi reţin) mai eficient Chiar dacă cineva părăseşte echipa, cunoştinţele acumulate de aceasta se păstrează De asemenea, membrii învaţă unul de la celălalt pe parcursul lucrului în echipă * Echipele multifuncţionale promovează managementul de înaltă calitate Combinând diversele perspective ale membrilor, hotărârile sunt luate într-un cadru mai cuprinzător, pentru că membrii dezbat idei şi decizii cu privire la modul optim de furnizare către clienţi a produselor şi serviciilor Utilizată în mod adecvat, diversitatea duce la o înaltă calitate în luarea deciziilor şi în inovaţii * Echipele multifuncţionale pot suferi schimbări radicale Perspectiva largă oferită de aceste grupuri face posibilă problematizarea şi integrarea propunerilor variate, ceea ce dă posibilitatea echipelor să pună în discuţie principalele premise şi să aplice schimbări radicale pentru îmbunătăţirea produselor, serviciilor sau modalităţilor de lucru * Se economiseşte timp dacă activităţile efectuate înainte pe rând, de indivizi, sunt executate simultan în echipă * Organizaţiile cu structură plană pot fi coordonate şi conduse mai eficient dacă unitatea funcţională este echipa, şi nu individul * Pe măsură ce organizaţiile au devenit mai complexe, şi cerinţele cu privire la procesarea informaţiei sunt din ce în ce mai sofisticate; spre deosebire de indivizi, echipele asigură integrarea şi asocierea în scopul procesării eficiente a informaţiei în cadrul structurilor elaborate ale organizaţiilor moderne * Analiza rezultatelor din 131 de studii referitoare la schimbarea organizaţională a arătat că intervenţiile cu efectele cele mai ample asupra performanţei financiare sunt cele vizând dezvoltarea echipei sau formarea grupurilor de lucru autonome * Schimbarea este eficientă atunci când au loc transformări multiple simultan în tehnologie, în sistemul de management al resurselor umane şi în structura organizaţională, iar lucrul în echipă este deja pus în aplicare sau constituie el însuşi un element al schimbării * Applebaum şi Batt au analizat 12 cercetări la scară largă şi 181 de studii de caz legate de practica managerială Concluzia a fost că munca bazată pe echipe îmbunătăţeşte performanţa organizaţională atât în privinţa eficienţei , cât şi a calităţii * Personalul care lucrează în echipă a mărturisit creşterea nivelului de implicare şi angajament, iar studiile indică, de asemenea, o rată mai mică de stres decât în cazul muncii individuale * Creativitatea şi inovaţia sunt promovate în organizaţii bazate pe echipe prin intermediul schimbului de opinii Deşi toate motivele enumerate mai sus susţin lucrul în echipă, acesta nu funcţionează întotdeauna Simpla numire a unui departament dintr-o organizaţie ,,echipă” nu conduce la munca în echipă Dimpotrivă, poate reduce eficacitatea, inovaţia şi satisfacţia Deşi e dificil să construieşti o echipă sudată, nu e totuşi foarte complicat De fapt, să o menţii simplă este partea critică, fie că te afli în fruntea echipei de directori executivi a unei firme multinaţionale sau a unui departament mic din cadrul unei organizaţii mai mari, fie chiar dacă eşti, pur şi simplu, doar membru al unei echipe care are nevoie de îmbunătăţiri Există, cinci disfuncţii împotriva lucrului eficient în grup, pe care membrii trebuie să le depăşească sau să le evite, dacă intenţionează să obţină sinergia, adică avantajul muncii în echipă mai presus de lucrul individual Aceste disfuncţii pot fi interpretate greşit, ca fiind chestiuni ce ar putea fi abordate izolat În realitate, ele formează un model total intercorelat, fiecare fiind susceptibilă de un potenţial letal pentru succesul echipei Acest lucru se evidenţiază deja de la o primă examinare a fiecărei disfuncţii şi a modelului pe care-l compun acestea Cele cinci disfunctii ale muncii în echipă sunt: 1) absenţa increderii care duce la invulnerabilitate; 2) teama de conflict, care generează o armonie artificială; 3) lipsa angajamentului duce la ambiguitate; 4) evitarea responsabilitatilor duce la standarde scăzute; 5) neatentie la rezultate – membri echipei pun nevoile personale (ego, promovarea) înaintea obiectivelor comune ale echipei Toate cele cinci disfuncţii sunt într-o relaţie de cauza-efect Prima disfuncţie o generează pe a doua, apoi pe a treia şi tot aşa Partea bună e ca şi reciproca e valabila Pentru a reconsolida sau a forma o echipă este nevoie de timp, răbdare, atenţie şi implicarea tuturor membrilor echipei Disfuncţia de la baza piramidei de mai jos, (vezi fig 1) conduce la cele dinspre vârful piramidei fig nr 1 Aceste disfuncţii pot fi interpretate greşit, ca fiind chestiuni ce ar putea fi abordate izolat În realitate, ele formează un model total intercorelat, fiecare fiind susceptibilă de un potenţial letal pentru succesul echipei Acest lucru se evidenţiază deja de la o primă examinare a fiecărei disfuncţii şi a modelului pe care-l compun acestea Totodată în literatura de specialitate se scrie şi despre cum se comportă membrii un echipe sudate: 1 Au încredere unii în alţii; 2 Se implică în conflicte nedisimultae iscate de diverse idei; 3 Se implică în decizii şi planuri de acţiune; 4 Se trag unii pe alţii la răspundere atunci când cineva acţionează împotriva planurilor create împreună; 5 Se concentrează asupra obţinerii unor rezultate colective Astfel că ”testul suprem al unei echipe excelente îl reprezintă rezultatele” 1 ABSENŢA ÎNCREDERII În esenţă, asta pleacă de la respingerea ideii de a fi vulnerabili în cadrul unui grup Membrii grupului, care nu sunt realmente deschişi unii faţă de alţii referitor la greşelile si slăbiciunile lor, fac imposibilă crearea unei baze pentru încredere Încrederea se află în centrul unei echipe sudate, funcţionale Fără ea, munca in echipă nu este posibilă Din nefericire, cuvântul încredere este utilizat atât de des, încât şi-a pierdut impactul si începe să sune prea familiar În contextul construirii unei echipe, încrederea este acea siguranţă pe care o au membrii echipei referitoare la faptul că intenţiile colegilor lor sunt bune si că nu există motive pentru autoapărare sau pentru a deveni rezervaţi În esenţă, colegii de echipă trebuie să nu se simtă incomodaţi de faptul că sunt vulnerabili unii faţă de ceilalţi Trebuie ca membrii echipei să devină ei înşişi vulnerabili unii faţă de alţii şi sa aibă încredere că respectivele vulnerabilităţi nu vor fi utilizate împotriva lor Vulnerabilităţile la care ne referim trebuie să includă slăbiciuni, deficienţe de pregătire, neajunsuri interpersonale, greşeli şi solicitări de ajutor Oricât ar suna de „facil”, numai atunci când membrii echipei nu se mai simt incomodaţi de ideea de deschidere faţă de colegii lor, încep sa acţioneze fără să încerce să se autoprotejeze Ca urmare, ei îşi pot concentra energia şi atenţia asupra muncii, în loc să se străduiască sa fie nesinceri sau diplomaţi unii cu alţii Realizarea încrederii pe baza vulnerabilităţii este dificil de realizat, pentru ca, de-a lungul avansării în carieră şi educaţie, oamenii de succes învaţă să fie competitivi şi să-şi protejeze reputaţia Reprezintă o provocare pentru ei utilizarea acestor instincte spre binele echipei, dar asta le şi cere Cei care nu reuşesc plătesc scump acest eşec Echipele lipsite de încredere risipesc cantităţi inestimabile de timp şi energie pentru a controla comportamentele şi interacţiunile din cadrul grupului Membrii echipelor care manifestă absenţa încrederii… * Îşi ascund unii altora slăbiciunile şi greşelile; * Ezită să ceară ajutor sau să ofere un feedback constructive; * Trag concluzii pripite despre intenţiile şi aptitudinile altora, fără să încerce să le clarifice; * Pierd timp şi energie căutând să facă impresie * Poartă pică; * Se feresc de şedinţe şi inventează motive pentru a nu-şi petrece timpul în compania celorlalţi Membrii echipelor care manifestă încredere… * Îşi recunosc slăbiciunile şi greşelile; * Cer ajutor; * Îşi acordă unii altora clauza de nevinovăţie înainte de a ajunge la o concluzie negativă; * Îşi asuma riscuri, oferind feedback şi susţinere; * Îşi concentrează timpul şi energia asupra unor chestiuni importante, nicidecum asupra intrigilor; * Ofera şi acceptă scuze fără să ezite; * De-abia aşteaptă şedinţele şi alte oportunităţi de a lucra în grup Sugestii pentru depăşirea disfuncţiei “absenţa încrederii” Cum poate obţine o echipă încrederea? Din nefericire, încrederea bazată pe vulnerabilitate nu poate fi atinsă peste noapte E nevoie de experienţe împărtăşite în timp, în profunzime, de înţelegerea atributelor unice ale fiecărui membru al echipei Iată câteva mijloace de a realiza acest lucru: 1 Exerciţiul istoriilor personale În mai puţin de o oră, o echipă poate face primii paşi înspre crearea încrederii Acest exerciţiu cu risc scăzut nu are nevoie decât de o masă de şedinţă, în jurul căreia membrii echipei să răspundă, pe rând, la o scurtă listă de întrebări referitoare la ei înşişi Întrebările nu trebuie să se refere la subiecte ultrasensibile şi pot include: fraţi, oraşul natal, provocări unice în copilărie, hobby-uri, primul loc de muncă şi cel mai prost loc de muncă Se încurajează empatia şi înţelegerea şi se descurajează atribute comportamentale neloiale şi inexacte Este uimitor cât de puţine ştiu membrii anumitor echipe unii faţă de alţii, şi totuşi, aceste câteva informaţii încep să desfiinţeze barierele dintre ei 1 Exerciţiul eficienţei echipei Acest exerciţiu este mai riguros şi mai relevant decât cel anterior, dar poate implica mai multe riscuri Trebuie ca membrii echipei să identifice cea mai importantă contribuţie pe care o aduce fiecare, ca şi domeniul pe care ei trebuie fie să-l îmbunătăţească, fie să-l elimine, pentru binele echipei 1 Profiluri preferenţiale de personalitate şi comportament Acestea ajută la desfiinţarea barierelor, permiţând oamenilor să se înţeleagă mai bine şi să comunice unii cu alţii Scopul lor este de a asigura descrieri practice şi ştiinţifice de comportament, valabile pentru membrii diverselor echipe, bazându-se pe modul în care gândesc, vorbesc şi acţionează aceştia Unele dintre cele mai bune caracteristici ale acestor instrumente sunt: natura lipsită de criticism (nici un tip nu este mai bun ca altul, deşi diferă substanţial), baza de cercetare şi măsura în care participanţii joacă un rol activ în identificarea propriilor tipuri (ei nu primesc, pur şi simplu, un rezultat scos la imprimanta unui computer sau un punctaj de test care le indică propriul tip) Multe dintre aceste mijloace chiar necesită participarea unui consultant autorizat, iar timpul necesar minim este de 4 ore 4 Exerciţii de echipă bazată pe experienţe Întrecerile şi alte activităţi experimentale de echipă par să-şi fi pierdut din prestigiu în decursul ultimilor zece ani, ceea ce e firesc Şi totuşi, multe echipe încă le mai practică, în speranţa de a construi încrederea Însă pot fi unelte valoroase pentru fortificarea muncii în echipă atâta timp cât se bazează pe procese fundamentale şi relevante Rolul liderului Cea mai importantă măsură pe care trebuie să o ia un lider pentru a încuraja construirea încrederii în cadrul unei echipei este să demonstreze, mai întâi, vulnerabilitatea Pentru asta, liderul trebuie să rişte, pierzându-şi ascendentul asupra echipei, astfel încât şi subordonaţii să-şi asume şi ei aceleaşi riscuri Mai mult de atât, liderii trebuie să creeze un mediu care să nu forţeze vulnerabilitatea În final, afişarea vulnerabilităţilor din partea unui lider de echipă trebuie să fie sinceră; ea nu poate fi înscenată Una dintre căile cele mai bune de a pierde încrederea unei echipe este să se simuleze vulnerabilitatea cu scopul de a manipula emoţiile celorlalţi Legătura cu disfuncţia “teama de conflict” Cum se leagă toate acestea de următoarea disfuncţie, teama de conflict? Construind încrederea, o echipă face posibil conflictul, pentru că membri ei nu ezită să se angajeze în dezbateri pasionante şi, câteodată, emoţionale, ştiind că nu vor fi pedepsiţi că au spus ceva ce ar fi putut fi interpretat ca distructiv sau critic 2 TEAMA DE CONFLICT Faptul de a nu construi încrederea devine distructiv, pentru că dă tonul pentru a doua disfuncţie: teama de conflict Echipele lipsite de încredere sunt incapabile să se implice în dezbateri de idei noi şi pline de pasiune În schimb ele recurg la discuţii vagi şi comentarii reţinute Toate relaţiile minunate, care durează în timp, au nevoie de conflicte pentru a evolua E valabil pentru căsătorie, calitatea de părinte, prietenie şi, desigur, pentru afaceri Este important să distingem conflictul ideologic productiv de luptele distructive şi politica de culise interpersonală Conflictul ideologic este limitat la concepte şi idei şi evită atacurile meschine, concentrate asupra personalităţii Totuşi, poate avea multe dintre caracteristicile exterioare ale conflictului interpersonal - pasiune, emoţie şi frustrare - , astfel încât un observator exterior ar putea uşor să-l confunde cu o discordie neproductivă Dar echipele care se angajează în conflicte productive ştiu că singurul scop este acela de a produce soluţia cea mai bună în cel mai scurt timp Ele discută şi rezolvă chestiunile mai rapid şi mai complet decât alţii, şi ies din dezbaterile aprinse fără resentimente sau daune colaterale, ci doar cu nerăbdarea de a aborda următoarea chestiune importantă Culmea este că echipele care evită conflictele ideologice o fac adesea cu scopul de a nu lovi în sentimentele membrilor echipei şi sfârşesc, de fapt, prin a încuraja o tensiune periculoasă Contrar părerii conform căreia echipele pierd timp şi energie cu disputele care evită conflictul, ele se autocondamnă de fapt la reluarea aceloraşi aspecte, fără nici un rezultat Echipele care se angajează în conflict… * Ţin şedinţe active, interesante; * Extrag şi exploatează ideile tuturor membrilor echipei; * Rezolvă rapid probleme reale; * Minimizează politica de culise; * Pun în discuţie temele vitale Echipele care se tem de conflicte… * Ţin şedinţe plictisitoare; * Creează condiţii pentru apariţia intrigilor de culise, a comentariilor colaterale şi a atacurilor personale * Ignoră temele controversate, care sunt vitale pentru succesul echipei; * Nu abordează toate opiniile şi perspectivele membrilor echipei Sugestii pentru depăşirea disfuncţiei “teama de conflict” Ce face o echipă pentru dezvoltarea abilităţii şi a voinţei de a se angaja într-un conflict sănătos? Primul pas este să ia cunoştinţă de faptul că acel conflict este productiv şi că multe echipe au tendinţa să-l evite Dar dincolo de simpla recunoaştere, există câteva metode simple de a face conflictul mai obişnuit şi mai productiv 1 Mineritul Membrii echipelor care tind să evite conflictul trebuie să-şi asume rolul unui „miner al conflictelor” cineva care să extragă divergenţele îngropate în cadrul echipei şi să arunce lumină asupra lor Acesta trebuie să aibă curajul şi încrederea de a aduce la lumină chestiuni sensibile şi să forţeze echipa să se ocupe de ele 2 Permisiunea în timp real În procesul de exploatare a conflictului, membrii echipei au nevoie să se susţină unii pe alţii şi să nu se retragă dintr-o dezbatere sănătoasă O cale simplă, dar eficientă, de a face asta este să recunoşti când cei angajaţi în conflict ajung să fie incomodaţi de nivelul divergenţelor şi atunci să-i întrerupi, să le aminteşti că ceea ce fac este necesar Pe cât de simplu pare acest lucru, este vorba de o procedură remarcabil de eficace pentru a anihila tensiunea dintr-un schimb de păreri productiv dar dificil, încurajând participanţii să continue Şi, odată terminată discuţia sau şedinţa, este util să reaminteşti participanţilor utilitatea conflictului în care tocmai s-au angajat şi faptul că nu mai trebuie evitat pe viitor 3 Alte unelte O altă procedură, care se referă în special la conflict, este Instrumentul Thomas-Kilmann, denumit în mod obişnuit TKI El permite membrilor echipei să înţeleagă înclinaţiile naturale din jurul conflictului, astfel încât să poată face alegeri mai strategice referitoare la abordările cele mai potrivite în diferite situaţii Rolul liderului Una dintre cele mai dificile provocări cu care se confruntă un lider în promovarea unui conflict sănătos este dorinţa de a-şi proteja membrii echipei Aceasta duce la o întrerupere prematură a divergenţelor, dar împiedică membrii echipei să capete abilitatea de a se confrunta cu conflictele Seamănă cu părinţii prea protectori care încearcă să aplaneze certurile şi altercaţiile dintre fraţi În multe cazuri, asta serveşte doar la tensionarea relaţiilor, privându-i pe participanţi de oportunitatea de a învăţa să se descurce singuri Aceştia tânjesc după o rezolvare care nu mai vine niciodată De aceea, este esenţial ca liderii să se abţină atunci când oamenii lor se angajează direct în conflicte şi să permită ca rezolvarea să survină în mod firesc, oricât de greu pare acest lucru Poate fi o provocare, deoarece mulţi lideri simt că au eşuat oarecum, pierzând controlul asupra echipelor în timpul conflictului Legătura cu disfuncţia “lipsa angajamentului” Cum se leagă toate astea de următoarea disfuncţionalitate, lipsa angajamentului? Prin angajare într-un conflict productiv şi abordând perspectivele şi opiniile membrilor echipei aceasta se poate implica într-o decizie, ştiind că membrii ei au beneficiat de ideile tuturor 3 LIPSA ANGAJAMENTULUI Lipsa de conflicte sănătoase devine o problemă, pentru că dă naştere la o a treia disfuncţie în cadrul echipei: lipsa angajamentului Fără să-şi fi făcut publice opiniile în cursul dezbaterii pasionate şi deschise, membrii echipei nu ajung să se implice în decizii decât extrem de rar, deşi pot simula acordul în timpul şedinţelor În contextul unei echipe, angajamentul presupune două lucruri: claritate şi implicare Echipele excelente iau decizii clare şi la timp şi înaintează printr-o completă implicare a tuturor membrilor lor, chiar şi a acelora care au votat împotriva deciziilor respective Ei pleacă din şedinţe convinşi că nimeni nu se mai îndoieşte de măsurile convenite împreună Cele două mari cauze ale lipsei angajamentului sunt dorinţa de consens şi nevoia de siguranţă Indiferent dacă este produsă nevoia de consens sau de siguranţă, una dintre cele mai importante consecinţe ale neimplicării unei echipe executive în luarea unor decizii clare este un dezacord fundamental la nivelul organizaţiei Mai mult decât oricare disfuncţie, aceasta creează efecte care se propagă în rândul subordonaţilor Atunci când o echipă de directori nu obţine încrederea membrilor ei, chiar dacă neînţelegerile par relativ mici, angajaţii din subordinea lor vor claca inevitabil atunci când vor încerca să interpreteze directive ce nu sunt clar aliniate la cele primite de colegii din alte departamente O echipă care îşi ia angajamente… * Creează claritate în ceea ce priveşte direcţia şi priorităţile; * Aliniază întreaga echipă în jurul obiectivelor commune; * Dezvoltă abilitatea de a învăţa din greşeli; * Profită de oportunităţi înaintea concurenţilor; * Înaintează fără ezitare; * Schimbă direcţia fără să ezite sau fără să încerce un sentiment de vinovăţie O echipă care nu îşi ia angajamente… * Creează ambiguitate printre membrii ei în ceea ce priveşte direcţia şi priorităţile; * Vede cum oportunităţile dispar datorită analizei excesive şi întârzierilor inutile; * Cultivă lipsa de încredere şi teama de eşec; * Revine tot timpul asupra discuţiilor şi deciziilor; * Încurajează reconsiderarea părerilor printre membrii ei Sugestii pentru depăşirea disfuncţiei “lipsa de angajament” Cum îşi asigură o echipă angajarea? Luând măsuri specifice pentru a maximiza claritatea şi a ajunge la implicare, rezistând tentaţiei de consens sau de siguranţă cu orice preţ Iată câteva mijloace şi principii simple, dar eficiente 1 Mesaje în cascadă Unul dintre elementele de disciplină cele mai valoroase pe care le poate adopta orice echipă nu durează mai mult decât câteva minute şi este absolut gratuit La sfârşitul unei şedinţe a staffului, echipa ar trebui să analizeze explicit deciziile-cheie adoptate şi să convină asupra necesităţii de a le comunica angajaţilor sau celorlalţi membri ai organizaţiei Ceea ce se întâmplă deseori în timpul exercitării acestei funcţii de comunicare este că membrii echipei constată că nu sunt de acord cu ceea ce s-a stabilit, având nevoie de anumite precizări şi clarificări Mai mult decât atât, devine clar pentru ei care sunt deciziile ce trebuie să rămână confidenţiale şi care trebuie comunicate rapid şi pe înţelesul tuturor 2 Termene-limită Oricât ar părea de simplu, unul dintre cele mai bune mijloace de asigurare a angajamentului este simpla utilizare a unor termene-limită clare în momentul luării deciziilor şi onorarea ulterioară a acestora Cel mai mare duşman al unei echipe susceptibile de a fi dezvoltat această disfuncţie este ambiguitatea, iar sincronizarea este un factor vital ce trebuie clarificat 3 Analiza scenariilor legate de împrejurări neprevăzute sau de situaţii grave O echipă care se luptă cu angajamentele luate poate ajunge să depăşească această tendinţă discutând pe scurt planuri legate de împrejurări neprevăzute sau clarificând scenariul pentru cea mai rea situaţie posibilă legată de decizia pe care se străduieşte s-o ia Asta îi permite, de obicei, să-şi reducă temerile, ajutând-o să-şi dea seama că poate supravieţui unei decizii incorecte, care e mai puţin catastrofală decât îşi imaginase 4 Terapia de expunere la risc redus Un alt exerciţiu relevant pentru fobia echipei de a-şi lua angajament este demonstrarea forţei de a decide în situaţii de risc relativ redus Atunci când echipele se forţează după discuţii substanţiale, dar prea puţină analiză sau cercetare, ele ajung, de obicei, să-şi dea seama că pot lua decizii de o calitate mai bună decât s-ar fi aşteptat Mai mult decât atât, află că decizia nu ar fi fost mult diferită dacă echipa s-ar fi angajat într-un studiu de durată Asta nu înseamnă că cercetarea şi analiza nu sunt necesare sau importante, dar se pare că echipele cu o astfel de disfuncţie tind să le supraevalueze Rolul liderului Mai mult decât oricare alt membru al echipei, liderul trebuie să se obişnuiască cu eventualitatea de a lua o decizie, care în cele din urmă, se poate dovedi greşită Ceea ce nu poate face un lider este să plaseze miza prea sus, pariind pe siguranţă sau consens Legătura cu disfuncţia “evitarea responsabilităţilor” Cum se leagă toate acestea de următoarea disfuncţie, evitarea responsabilităţilor? Pentru ca membrii echipei să se tragă reciproc la răspundere pentru comportamentul şi acţiunile lor, ei trebuie să ştie ce anume se aşteaptă de la ei 1 EVITAREA RESPONSABILITĂŢILOR Din cauza unei lipse de angajare reală şi de implicare, membrii echipei dezvoltă o evitare a responsabilităţilor, a patra disfuncţie Fără a se implica într-un plan clar de acţiune, chiar şi cei mai responsabili şi mai eficienţi oameni ezită, adesea, să-şi atenţioneze colegii cu privire la acţiuni şi comportamente neproductive pentru bunul mers al echipei În contextul muncii în echipă, acest concept se referă la voinţa membrilor ei de a atrage atenţia colegilor asupra performanţei sau comportamentelor care ar putea lovi în interesele de grup Desigur, e mult mai uşor de zis decât de făcut, chiar şi în cazul unor echipe bine sudate, cu relaţii personale puternice De fapt, membrii echipei care sunt deosebit de apropriaţi ezită să se tragă la răspundere între ei, deoarece se tem să nu pună în pericol relaţia personală valoroasă Culmea este că o astfel de atitudine poate deteriora relaţia, căci membrii echipei încep să aibă resentimente unii faţă de alţii pentru că nu se pot ridica la nivelul aşteptărilor şi că permit erodarea standardelor Membrii echipelor de succes îşi îmbunătăţesc relaţiile, trăgându-se reciproc la răspundere demonstrând prin aceasta că se respectă şi au mari aşteptări de la performanţa celorlalţi Oricât ar suna de incorect politic, mijlocul cel mai eficient de a menţine standarde ridicate de performanţă într-o echipă este presiunea colegilor Unul dintre beneficii este reducerea necesităţii de birocraţie excesivă din jurul managementului performanţei şi al măsurii corective O echipa care evită responsabilităţile * Creează resentimente printre membrii echipei cu standarde de performanţă diferite; * Încurajează mediocritatea; * Nu respectă termene limită; * Plasează o sarcină necuvenit de mare asupra liderului echipei, ca unică sursă de disciplină; O echipa în care membrii se trag la răspundere reciproc * Face în aşa fel ca aceia cu performanţe slabe să simtă necesitatea de a şi le îmbunătăţi; * Identifică rapid potenţialele probleme, punându-şi reciproc la îndoială abordările, fără ezitare; * Evită birocraţia excesivă legată de managementul performanţei şi de măsura corectivă Sugestii pentru depăşirea disfuncţiei “evitarea responsabilităţilor” 1 A face publice ţelurile şi standardele O modalitate eficientă de a-i determina pe membrii echipei să se tragă reciproc la răspundere este aceea de a clarifica în public ţelurile echipei, sarcinile fiecăruia şi cum trebuie să se poarte fiecare pentru a reuşi 2 Analiza progresului, simplă şi regulată Aceasta se aplică mai ales atunci când este vorba de a furniza oamenilor un feedback legat de comportamentul sau performanţa lor Membrii echipei ar trebui să comunice regulat unii cu alţii, fie verbal, fie scris, despre modul în care simt ei că acţionează colegii de echipă împotriva obiectivelor şi a standardelor fixate Aşteptând să procedeze aşa din propria iniţiativă, fără aşteptări clare, sau o anumită structurare, faptul devine o invitaţie la evitarea responsabilităţilor 3 Recompense pentru echipă Mutând recompensele din zona performanţei individuale în aceea a realizărilor de echipă, se poate crea o cultură a responsabilităţilor Asta se întâmplă pentru că o echipă nu stă deoparte, aşteptând să eşueze, doar pentru că unul dintre membri nu-şi silinţa suficient Rolul liderului Una dintre provocările cele mai dificile pentru un lider care doreşte să creeze responsabilităţi în cadrul unei echipe este să încurajeze şi să permită acesteia să reprezinte principalul mecanism al responsabilităţilor Câteodată liderii puternici creează în mod natural un vid de răspundere în cadrul echipei, devenind ei înşişi singura sursă de disciplinare Acest lucru creează un mediu în care membrii echipei presupun că liderul îi face răspunzători pe ceilalţi, astfel încât ei dau înapoi chiar şi atunci când devin conştienţi de nereguli Odată ce un lider a creat o cultură a responsabilităţilor, el trebuie totuşi să fie arbitrul suprem al disciplinei atunci când echipa eşuează Aceasta ar trebui să se întâmple foarte rar Legătura cu disfuncţia “neatenţia la rezultate” Cum se leagă toate acestea de următoarea disfuncţie, neatenţia la rezultate? Dacă membrii echipei nu se fac răspunzători reciproc pentru calitatea contribuţiilor lor, probabil că ei îşi vor întoarce atenţia spre propriile lor necesităţi, spre propria lor avansare sau a departamentelor O absenţă a responsabilităţilor este o invitaţie adresată membrilor echipei de a-şi muta atenţia asupra altor zone decât rezultatele colective 5 NEATENŢIA LA REZULTATE Lipsa responsabilităţilor creează un mediu propice pentru apariţia celei de-a cincea disfuncţii Neatenţia la rezultate intervine atunci când membrii echipei pun nevoile lor individuale (cum ar fi orgoliul, cariera sau reputaţia) ori chiar necesitatea unor decizii personale, mai presus de ţelurile colective ale echipei Disfuncţia supremă a unei echipe este tendinţa membrilor ei de a se îngriji de altceva decât de ţelurile colective ale grupului Un accent permanent pus pe anumite obiective şi rezultate clar definite reprezintă o cerinţă pentru orice echipă care îşi judecă ea însăşi performanţa Ar trebui observat faptul că rezultatele nu se limitează la măsuri financiare, cum ar fi profitul, veniturile sau dividendele acţionarilor Chiar dacă este adevărat că multe organizaţii din mediul economic capitalist îşi măsoară succesul, în ultimă instanţă, în aceşti termeni, această disfuncţie se referă la o definire mai largă a rezultatelor, una legată de performanţe bazate pe rezultate În timp ce profitul poate fi măsura supremă a rezultatelor unei corporaţii, ţelurile şi obiectivele pe care şi le fixează directorii executivi pentru ei înşişi de-a lungul drumului parcurs constituie un exemplu mai reprezentativ de rezultate spre care tind în calitate de echipă În cele din urmă, aceste ţeluri conduc la profit Dar pe ce altceva ar trebui să se concentreze o echipă dacă nu asupra rezultatelor? Statutul echipei şi statutul individual sunt candidaţii principali: * Statutul echipei Pentru membrii unor echipe, a face parte dintr-un grup reprezintă o satisfacţie suficientă Pentru ei, realizarea anumitor rezultate e de dorit, fără să merite însă un sacrificiu mare sau incomod Oricât ar părea de ridicol şi de periculos, o mulţime de echipe cad pradă atracţiei statutului Asta include adesea şi organizaţiile nonprofit altruiste, care ajung să creadă că nobleţea misiunii le justifică satisfacţia Grupurile politice, departamentele universitare şi companiile de prestigiu sunt şi ele susceptibile de a prezenta această disfuncţie, căci ele văd adesea succesul în simpla asociere cu organizaţiile lor atât de speciale * Statutul individual Acesta se referă la tendinţa oamenilor de a se concentra asupra consolidării propriilor lor funcţii sau proiecte de carieră pe cheltuiala echipei Deşi toate fiinţele umane au un instinct înnăscut de autoconservare, o echipă funcţională trebuie să facă în aşa fel încât rezultatele colective să fie mai importante decât ţelurile individuale ale membrilor grupului Oricât de evidentă ar părea această disfuncţie la o primă privire şi oricât ar fi de limpede că ea trebuie evitată, trebuie observat faptul că multe echipe nu sunt axate pe rezultate Ele nu trăiesc şi nu respiră pentru a atinge obiective semnificative, ci mai degrabă doar există sau supravieţuiesc Din nefericire pentru aceste grupuri, încrederea, conflictul, implicarea sau responsabilităţile nu pot compensa lipsa dorinţei de a învinge O echipă care nu se concentrează asupra rezultatelor… * Stagnează; * Rareori învinge concurenţa; * Îşi pierde angajaţii orientaţi spre realizări; * Încurajează membrii echipei să se axeze pe propriile lor cariere si ţeluri individuale; * Este uşor de distras O echipă care se concentrează asupra rezultatelor colective * Îşi menţine angajaţii orientaţi spre rezultate; * Descurajează comportamentele individualiste; * Se bucură de succes şi suferă acut din cauza eşecului; * Beneficiază de prezenţa unor oameni care îşi sacrifică propriile ţeluri pentru binele echipei; * Evită distragerile Sugestii de depăşire a disfuncţiei “neatenţia la rezultate” Ce trebui să facă o echipă pentru a se axa pe rezultate? Să clarifice rezultatele şi să recompenseze doar acele comportamente şi acţiuni care contribuie la realizarea acestora 1 Declararea publică a rezultatelor În mintea antrenorului de fotbal sau de baschet, una dintre cele mai mari greşeli pe care le poate face un membru al echipei este să garanteze public că echipa lui va câştiga meciul următor În cazul unei echipe sportive, aceasta este o problemă, pentru că poate provoca inutil un oponent Pentru majoritatea echipelor, totuşi, poate fi utilă proclamarea publică a succeselor pe care intenţionează să le obţină Echipele care doresc să se implice public în obţinerea anumitor rezultate vor fi mai doritoare să lucreze pentru obţinerea acelor rezultate Echipele care spun: „O să facem tot ce putem” se pregătesc în mod subtil, daca nu intenţionat, pentru un eşec 2 Recompense în funcţie de rezultate O cale eficientă de a asigura concentrarea atenţiei membrilor echipei asupra rezultatelor este de a lega recompensarea lor de obţinerea anumitor performanţe A ne baza doar pe asta poate reprezenta totuşi o problemă, pentru că presupune ca motivaţia financiară să fie unicul motor al comportamentului Şi totuşi, a premia pe cineva doar pentru că „s-a străduit”, chiar în absenţa rezultatelor, trimite un mesaj care spune că obţinerea rezultatelor nu e chiar aşa de importantă Rolul liderului Poate mai mult decât în cazul celorlalte disfuncţii, liderul trebuie să dea tonul pentru concentrarea asupra rezultatelor Dacă membrii echipei simt că liderul apreciază alte aspecte, dar nu şi rezultatele, aceştia îşi vor lua permisiunea să facă acelaşi lucru cu ei înşişi Şi astfel, ca un lanţ cu o verigă ruptă, munca în echipă se deteriorează dacă i se permite, fie şi numai unei singure disfuncţii, să înflorească Oricâtă informaţie teoretică este cuprinsă în aceste rânduri, munca în echipă se reduce, în fapt, la aplicarea unui mic număr de principii pe o lungă perioadă de timp Succesul nu vine din abilitatea de a domina o teorie subtilă, sofisticată, ci mai degrabă este vorba de a alătura bunul-simţ unor niveluri neobişnuite de disciplină şi perseverenţă Culmea este că echipele reuşesc pentru că sunt excesiv de umane Confirmând imperfecţiunile umanităţii lor, membrii echipelor funcţionale îşi înving tendinţele fireşti de a arunca o umbră asupra noţiunilor de încredere, conflict, angajare, responsabilitate şi concentrare asupra rezultatelor Dacă totul pare simplu, asta se datorează faptului că sunt într-adevăr nişte lucruri simple, cel puţin în teorie În practică, totul este extrem de dificil, pentru că e nevoie de niveluri de disciplină la care puţine echipe pot ajunge http://facultate regielive ro/referate/management/lucrul in echipa-73839 html 